KOMMISSIONEN FOR DE EUROPÆISKE FÆLLESSKABER 
KOM(94) 416 endelig udg. 
Bruxelles, den 07.10.1994 
MEDDELELSE FRA KOMMISSIONEN TIL RÅDET 
OG MPRÆSF^ 
REGERINGER, FORSAMLET I RÅDET, 
om indledning af forhandlinger med landene i Afrika, 
Vestindien og Stillehavsområdet med henblik på tilpasning af 
fjerde AVS/EØF-konvention undertegnet i Lomé 
den 15. december 1989 for at tage hensyn til 
Kongeriget Norges, Republikken Østrigs, Republikken Finlands 
og Kongeriget Sveriges tiltrædelse af Den Europæiske Union 
i.- Ifølge artikel 59, 76, 102 og 128 i tiltrædelsesakten anvender de fire nye 
medlemsstater fra den 1. januar 1995 bestemmelserne i de i artikel 60, 77, 103 
og 129 nævnte aftaler. Det tilføjes, at alle tilpasninger foretages i form af 
protokoller, der indgås med de kontraherende lande, og som knyttes som bilag 
til nævnte aftaler. 
2- I henhold til artikel 60, 77, 103 og 129 i tiltrædelsesakten er fjerde AVS/EØF-
konvention, der blev undertegnet den 15. december 1989, en af de aftaler, som 
artikel 59, 76, 102 og 128 anvendes på. 
3- Tiltrædelsesakten indeholder ikke - med undtagelse af Østrigs sag med 
toldsatser og licensordninger for spiritus (artikel 72) - nogen bestemmelser, 
som gør det nødvendigt at fastsætte overgangsforanstaltninger for de nye 
medlemsstaters anvendelse af fjerde AVS/EØF-konvention i overensstemmelse 
med AVS/EØF-traktatens artikel 171. 
4.- Desuden gør artikel 358 i fjerde AVS/EØF-konvention anvendelsen af 
konventionen mellem AVS-staterne og de nye medlemsstater betinget af, at 
protokollen om tiltrædelse af konventionen er trådt i kraft. 
5.- Kommissionen anmoder derfor ud fra den betragtning, at fjerde AVS/EØF-
konvention undertegnet i Lomé den 15. december 1989 og indgået mellem 
Fællesskabet og dets medlemsstater på den ene side og landene i Afrika, 
Vestindien og Stillehavsområdet (AVS-staterne) på den anden side bør 
tilpasses for at tage hensyn til Kongeriget Norges, Republikken Østrigs, 
Republikken Finlands og Kongeriget Sveriges tiltrædelse af Den Europæiske 
Union, og at der i dette øjemed bør indledes forhandlinger med AVS-staterne 
med henblik på indgåelse af en protokol om tiltrædelse af nævnte konvention 
som fastsat i dens artikel 358, om at blive bemyndiget til at indlede 
forhandlinger med landene i Afrika, Vestindien og Stillehavsområdet (AVS-
staterne) med henblik på indgåelse af en protokol, hvorved der foretages de 
tilpasninger af AVS/EØF-konventionen, som følger af de ovennævnte 
tiltrædelser. 
Kommissionen fører disse forhandlinger i overensstemmelse med de i 
BILAGET fastsatte direktiver og i samråd med repræsentanterne for 
medlemsstaterne. I den mellemliggende periode deltager repræsentanterne for 
Norge, Østrig, Finland og Sverige med observatørstatus i arbejdet ved siden af 
repræsentanterne for de nuværende medlemsstater. 
6. I overensstemmelse med stk. 1 i de interne regler om informations- og 
konsultationsproceduren ved vedtagelse af visse beslutninger og andre 
foranstaltninger, der skal vedtages i perioden forud for tiltrædelsen, har 
Kommissionen rådført sig med ansøgerlandenes repræsentanter for at opnå den 
information, der er nødvendig for at kunne vurdere virkningerne af dette 
forslag. 
7. Rådet anmodes derfor om hurtigt at vedtage disse forslag for at gøre det muligt 
at bringe forhandlingerne med AVS-staterne til afslutning inden årets udgang. 
£ 
BILAG 
OVERGANGSFORANSTALTNINGER OG TEKNISKE TILPASNINGER 
DIREKTIVER VEDRØRENDE LANDENE I AFRIKA, VESTINDIEN OG 
STILLEHAVSOMRÅDET 
(i det følgende benævnt AVS-staterne) 
1- Alle bestemmelserne i fjerde AVS/EØF-konvention undertegnet i Lomé den 
15. december 1989 inkl. de dertil knyttede bilag og protokoller samt slutakten 
og de dertil knyttede erklæringer (i det følgende benævnt Lomé-konventionen) 
anvendes straks fra tiltrædelsen i forbindelserne mellem Norge, Østrig, Finland 
og Sverige på den ene side og AVS-staterne på den anden side. 
De nedenfor anførte overgangsforanstaltninger træffes, og de tekniske 
tilpasninger foretages, i form af en protokol, der indgås med AVS-staterne og 
knyttes til Lomé-konventionen. 
AVS-staterne opfordres til fuldt ud at anvende bestemmelserne i Lomé-
konventionen på Norge, Østrig, Finland og Sverige straks fra tiltrædelsen uden 
overgangsforanstaltninger. 
I overensstemmelse med artikel 171 i fjerde AVS/EØF-konvention fører de 
overgangsforanstaltninger og tekniske tilpasninger, der anvendes på AVS-
staterne, ikke til, at Norge, Østrig, Finland og Sverige fastsætter en mere 
gunstig behandling af disse lande end den, der anvendes på Fællesskabet i dets 
nuværende sammensætning. 
De overgangsforanstaltninger, der anvendes på AVS-staterne, fører ikke til, at 
Norge, Østrig, Finland og Sverige fastsætter en mindre gunstig behandling af 
disse lande end den, der anvendes på andre ikke-præferentielle tredjelande. 
2. Republikken Østrig kan indtil den 1. januar 1996 over for AVS-staterne 
opretholde de toldsatser og licensordninger, som på tiltrædelsesdatoen var 
gældende for spiritus og ethanol (etylalkohol), ikke denatureret, med et 
alkoholindhold på under 80% vol., henhørende under HS-pos. 22.08. Sådanne 
licensordninger skal finde anvendelse uden forskelsbehandling. 
3. I artikel 13, stk. 3, tredje afsnit, i protokol nr. 1 til Lomé-konventionen 
indsættes følgende betegnelser: 
Annettu jàlkikàteen/Utfàrdat i efterhånd (finsk) 
Utstedt i etterhand (norsk) 
Utfàrdat i efterhånd (svensk) 
I artikel 14, stk. 3, i protokol nr. 1 til Lomé-konventionen indsættes følgende 
betegnelser: 
Kaksoiskappale/Duplikat (finsk) 
Duplikat (norsk) 
Duplikat (svensk) 
4 
ISSN 0254-1459 
KOM(94) 416 endelig udg 
DOKUMENTER 
DA il 
Katalognummer : CB-CO-94-438-DA-C 
ISBN 92-77-80854-3 
Kontoret for De Europæiske Fællesskabers Officielle Publikationer 
L-2985 Luxembourg 
6